laion/Wikipedia-Exotic huggingface dataset:
הר בן זמרה

הר בן זמרה הוא הר בגובה 820 מטרים מעל פני הים הממוקם כקילומטר מזרחית למושב כרם בן זמרה בגליל העליון. ההר ממוקם בין כביש 886 לנחל חצור, כקילומטר מדרום־מערב לריחאניה וכ־9 קילומטרים צפונית לצפת. ההר אינו מתנשא לגובה רב מפני הקרקע באזור. מערת עלמה ממוקמת כשני קילומטרים מזרחית להר. באזור ההר צומחים צמחים מגוונים. בחודש נובמבר צומחים למרגלות ההר כרכום מסוג כרכום נאה וחלמוניות. בינואר צומח בו אירוס הלבנון. ערך זה הוא קצרמר בנושא הרים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
מלון גרנד הוטל (לבוב)

גרנד הוטל (באוקראינית: Гранд-Готель) הוא אחד מהמלונות הוותיקים בעיר לבוב שבאוקראינה. המלון נפתח בשנת 1893. הוא נבנה במקום בניין דו-קומתי שהיה שייך למשטרה ובו נולד לאופולד פון זאכר-מאזוך. באותה תקופה, הוא היה הכי טוב בעיר מבחינת נוחות. במלון הותקנה תאורה חשמלית, חללי הפנים נעשו בסגנון נאו-בארוק. בעשורים הראשונים לקיומו של המלון היו בקומה הראשונה ארבע חנויות ובקומות העליונות 48 חדרים בודדים ומסעדה. בנוסף למטרתו הישירה, הפך המלון למרכז חיי חברה, בו נערכו לעיתים קרובות פגישות ושהו אורחים מפורסמים. עד שנת 2010, המלון אירח יותר מ-100,000 אורחים ממדינות שונות בעולם, כולל דיפלומטים ופוליטיקאים מפורסמים, אנשי בידור ואנשי קולנוע. מאז 2014, המלון נסגר שוב לרגל שיקום רחב היקף. הוא הורחב ל-121 חדרים וכולל סוויטה בסגנון לאופולד פון זאכר-מאזוך מוזיאון קטן. פריס הילטון נכחה בפתיחת המלון לאחר השחזור האחרון, שהתקיים ב-31 במרץ 2018. מדיה וקבצים בנושא מלון גרנד הוטל בוויקישיתוף אתר האינטרנט הרשמי של מלון גרנד הוטל https://ubr.ua/market/real-estate/vo-lvove-otkrout-piatizvezdochnyi-otel-s-kazino-i-muzeem-431672 Пэрис Хилтон с женихом открыла отель во Львове, www.segodnya.ua (ברוסית)
צבע ספוט

בדפוס אופסט, צבע ספוט או צבע אחיד הוא כל צבע שנוצר על ידי דיו (טהור או מעורב) המודפס באמצעות הדפסה בודדת, בעוד שצבע תהליך ("צבע פרוצס") מיוצר על ידי הדפסת סדרה של נקודות בצבעים שונים. תהליך הדפסת אופסט מורכב מארבעת צבעי הספוט ציאן, מג'נטה, צהוב ושחור המכונים בדרך כלל CMYK. תהליכים מתקדמים יותר כוללים שימוש בשישה צבעי ספוט, שמוסיפים כתום וירוק לתהליך (המכונה CMYKOG). שני צבעי הספוט הנוספים מתווספים כדי לפצות על שכפול לא יעיל של גוונים חלשים באמצעות צבעי CMYK בלבד. עם זאת, טכנאי אופסט ברחבי העולם משתמשים במונח "צבע ספוט" במשמעות של כל צבע שנוצר על ידי דיו אופסט לא סטנדרטי; כגון דיו מתכתי, פלואורסצנטי או דיו מותאם אישית בתערובת ידנית. בעת ביצוע הדפסה רב צבעונית בתהליך צבע ספוט, כל צבע ספוט צריך סרט ליטוגרפי משלו. כל האזורים של אותו צבע ספוט מודפסים באמצעות אותו סרט, ומכאן, באמצעות אותו לוח ליטוגרפי. ישנן שיטות שונות לשלב דוגמאות מתוחכמות של צבעי ספוט לפני הדפוס. יישומי תוכנה כגון אדובי אינדיזיין, אדובי אילוסטרייטור, CorelDRAW, QuarkXPress וסקריבוס עשויים ליצור צבעי ספוט כערוצים נוספים. ניתן להשתמש באדובי פוטושופ גם ליצירת קצוות רכים (הידועים בכינויים קצוות נוצות) של צבעי ספוט. בדרך כלל העלות והפוטנציאל לבעיות בעבודת הדפסה גדלים ככל שמוסיפים יותר צבעי ספוט, בשל העלות והמורכבות של הוספת צבעי תהליך וסרטים, אשר דורשים יותר ריצות לכל הדפסה. עם זאת, בגלל התהליך המסובך, צבעי ספוט יעילים במניעת זיוף כסף, דרכונים, איגרות חוב ומסמכים חשובים אחרים. הדפסת כסף למשל, משתמשת בנוסחאות סודיות של צבעי ספוט, שחלקם נראים בעין בלתי מזוינת וחלקם נראים רק על ידי שימוש בנורות מיוחדות או מריחת כימיקלים מסוימים. סיווג צבעי ספוט הוביל לכך שאלפי צבעים נפרדים קיבלו שמות או מספרים ייחודיים. ישנם מספר תקנים בתעשייה בסיווג מערכות צבע ספוט, כגון: פנטון, מערכת ההדפסה הצבעונית השלטת בארצות הברית ובאירופה. טויו, מערכת צבעי ספוט נפוצה ביפן. DIC Color System Guide, מערכת צבעי ספוט נוספת הנפוצה ביפן – היא מבוססת על תורת הצבעים של Munsell. ANPA, פלטה של 300 צבעים שצוינה על ידי איגוד מוציאי העיתונים האמריקאי לשימוש בצבעי ספוט בעיתונים. GCMI, תקן לצבע המשמש בהדפסת אריזות שפותח על ידי מכון אריזות הזכוכית (שנודע בעבר כמכון יצרני מיכלי הזכוכית, ומכאן הקיצור). HKS היא מערכת צבע המכילה 120 צבעי ספוט ו-3,250 גוונים לנייר מצופה ולא מצופה. HKS הוא קיצור של שלושה יצרני צבעים גרמניים: Hostmann-Steinberg Druckfarben, Kast + Ehinger Druckfarben ו-H. Schmincke & Co. RAL היא מערכת התאמת צבעים המשמשת באירופה. מה שנקרא מערכת RAL CLASSIC משמשת בעיקר לציפוי לכה וציפוי אבקה. מכיוון שכל מערכת צבע יוצרת את הצבעים שלה מאפס, אי אפשר למצוא צבעי ספוט ממערכת אחת במערכת אחרת. הסבר על צבעי ספוט ותהליכים יצירת דוגמיות צבע או דוגמאות כדי להתאים לצבעי ספוט What is the difference between spot and process colors? The Informed Illustrator: Digital Spot Color Systems
הרמן השישי, מרקיז באדן

הרמן השישי, מרקיז באדן (בסביבות 1226 – 4 באוקטובר 1250) היה מרקיז באדן ומרקיז ורונה משנת 1243 ועד מותו. כצאצא של הבית השוואבי של צרינגן, הוא היה בנם של הרמן החמישי, מרקיז באדן-באדן ואירמנגרד, בתו של היינריך החמישי, רוזן הפלטין של הריין. הוא ירש את אביו בבאדן ב-16 בינואר 1243. בשנת 1248, הוא התחתן עם גרטרוד מאוסטריה, אחייניתו של החבר האחרון בבית באבנברג, פרידריך השני, דוכס אוסטריה (1230–1246), ועל סמך נישואים אלה תבע את דוכסות אוסטריה ושטיריה, והעביר את השלטון בבאדן לאחיו הצעיר רודולף. עם זאת, היה לו יריב אדיר אוטוקר השני, מלך בוהמיה, אשר בשנת 1252 נשא לאישה את אחותו של פרידריך מרגרט כדי לתת לגיטימציה לטענותיו. לפי "הפריבילגיום מינוס" שהוציא הקיסר פרידריך ברברוסה ב-1156, ניתן היה להוריש את אדמות אוסטריה בקו הנשי, והרמן אף השיג את הסכמתו המפורשת של האפיפיור אינוקנטיוס הרביעי. אף על פי כן, המרקיז ובנו פרידריך לא יכלו להתבסס באוסטריה ובשטיריה נגד התנגדות האצולה המקומית, שהעדיפה את אוטוקר. שני היריבים לבסוף לא ניצחו, כיוון שהדוכסויות נתפסו על ידי מלך גרמניה ההבסבורגי רודולף הראשון לאחר מותו של אוטוקר בקרב על מרצפלד ב-1278. להרמן ולאשתו נולדו הילדים הבאים: פרידריך הראשון (נולד ב-1249, נפטר ב-1268). אגנס (נולדה ב-1250, מתה ב-1295), התחתנה תחילה עם אולריך השלישי, דוכס קרינתיה ולאחר מכן עם אולריך, רוזן הונברג. מדיה וקבצים בנושא הרמן השישי, מרקיז באדן בוויקישיתוף Johann Christian Sachs: Einleitung in die Geschichte der Marggravschaft und des marggrävlichen altfürstlichen Hauses Baden. Erster Theil. Lotter, Carlsruhe 1764
מארק קמינס

מארק קמינס (באנגלית: Mark Kamins;‏ 13 באפריל 1955 – 14 בפברואר 2013) היה מפיק מוזיקלי, רמיקסר ודי ג'יי אמריקאי המפורסם בזכות פועליו בסצנת הדאנס בניו יורק. הוא ידוע בעיקר בזכות זה שעזר למנף את הקריירה של הזמרת-יוצרת מדונה, ובכך שהביא אותה לסייר רקורדס. בהמשך, הפיק את סינגל הבכורה שלה "Everybody" ב-1982. קמינס למד בתיכון אליזבת ארווין בניו יורק. הוא גדל עם הפזמונאי בוב ת'יל ג'וניור (אנ') והם למדו בבית הספר עם מתופף הג'אז דנרדו קולמן (אנ') והצלמת איימי ארבוס (אנ'). כנער, קמינס עבד בחנות התקליטים, רקורד קונקשיין, שם פגש די ג'יים שונים. הדבר הוביל אותו לעסקו בתחום גם כן. לאחר שקמינס סיים את לימודיו בקולג' ב-1977, הוא נסע ללונדון שם עבדה חברתו דאז בווירג'ין מגה-סטורס. בחנות, הוא פגש מישהו שהציע לו עבודה ביוון. כשחזר לניו יורק, הוא עבד במועדון רוק בשם טרקס. ב-1979, כריס בלקוול, מייסד איילנד רקורדס, שכר אותו לעשות A&R (אנ') עבור חברת התקליטים. ב-14 בפברואר 2013, קמינס נפטר בגיל 57 לאחר שסבל מאוטם שריר הלב בגוודלחרה, מקסיקו, שם לימד. הוא הותיר אחריו בן. מארק קמינס, ברשת החברתית אקס (טוויטר) מארק קמינס, במסד הנתונים הקולנועיים IMDb (באנגלית) מארק קמינס, באתר Last.fm (באנגלית) מארק קמינס, באתר AllMusic (באנגלית) מארק קמינס, באתר MusicBrainz (באנגלית) מארק קמינס, באתר Discogs (באנגלית) Ken Scrudato, Ken Scrudato, Mark Kamins, Madonna’s Ex-Boyfriend, Pioneering DJ-Producer Who Helped Launch Her Career, Dies, The Hollywood Reporter, ‏2013-02-15 (באנגלית אמריקאית) "Good Night Mr. Lewis: Mark Kamins, International DJ" Madonna – Everybody, נבדק ב-2022-12-24 Interview: Mark Kamins on Danceteria and Early ’80s New York, daily.redbullmusicacademy.com (באנגלית)
נחל כיסן

נחל כיסן הוא נחל אכזב בקצה מדבר הנגב. אורכו כשלושה קילומטרים. מוצא הנחל ממוקם בגובה של כ־600 מטרים מעל פני הים, כשני קילומטרים דרומית למנחת ערד. הוא ממשיך מערבה לאורך כשלושה קילומטרים עד שנשפך לנחל קינה בקרבת חורבת עוזה, בגובה 485 מטרים מעל פני הים. נחל קינה זורם דרומה ונשפך בסופו לנחל חימר (הנשפך לבריכות האידוי של ים המלח באזור נווה זוהר). ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
דאנס-רוק

דאנס-רוק (באנגלית: Dance-rock) הוא סוגה מוזיקלית הנגזרת ממוזיקת רוק. זוהי סוגת פוסט-דיסקו הקשורה לפופ רוק ופוסט-פאנק עם פחות השפעות של רית'ם אנד בלוז. מקורו בתחילת שנות ה-80, בעקבות הירידה בפופולריות של הפאנק והדיסקו כאחד. דוגמאות לדאנס-רוק מוקדם כוללות את "No G.D.M." של ג'ינה אקס, "On the Rebound" של ראס באלארד, ואמנים כמו דינוזאור אל (אנ'), ליקוויד ליקוויד (אנ') ופולירוק (אנ'), ואלבום האוסף Disco Not Disco. מייקל קמפבל, בספרו "מוזיקה פופולרית באמריקה", מגדיר את הסוגה כ"פיוז'ן פוסט-פאנק/פוסט-דיסקו". להלן לקט של אמני ולהקות דאנס-רוק שפעלו במרוצת השנים: The B-52's דפש מוד Devo דוראן דוראן יורית'מיקס פיין יאנג קניבלז פרנקי הולך להוליווד Hall & Oates מדיה וקבצים בנושא דאנס-רוק בוויקישיתוף Dance-Rock Music Genre Overview, AllMusic (באנגלית) "The Music Steps Beyond Disco: Where The Beat Meets The Street/Danceable Rock Generates First Bevy of Crossover Stars". Billboard. No. 94. 19 June 1982. ISSN 0006-2510. The Fader, Fader, Incorporated, 2002. (באנגלית) Russ Ballard - Barnet Dogs Album Reviews, Songs & More | AllMusic (באנגלית), נבדק ב-2022-12-24 Robert Wallace Fink, Repeating ourselves : American minimal music as cultural practice, Berkeley : University of California Press, 2005, ISBN 978-0-520-24036-0 Joey Negro - Disco Not Disco Album Reviews, Songs & More | AllMusic (באנגלית), נבדק ב-2022-12-24 Condé Nast, Various Artists: Disco Not Disco: Post Punk, Electro & Leftfield Disco Classics 1974-1986, Pitchfork (באנגלית אמריקאית) Campbell, Michael (2008). Popular Music in America: And the Beat Goes On. Cengage Learning. p. 359. ISBN 978-0-495-50530-3.
נחל ארנב

נחל ארנב הוא נחל אכזב במדבר יהודה. אורכו כ־3.6 קילומטרים. מוצא הנחל ממוקם בגובה 410 מטרים מעל פני הים במרחק של כקילומטר וחצי מדרום־מזרח לתוואי הקו הירוק וכ־2.5 קילומטרים מדרום־מזרח לכפר הפלסטיני־בדואי דקייקה. הנחל זורם לכיוון דרום־מזרח ונשפך, בגובה של כ־285 מטרים מעל פני הים, לנחל שפן. נחל שפן נשפך בהמשך לנחל צאלים הנשפך לים המלח. ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
ג'ון בניטז

ג'ון בניטז (באנגלית: John Benitez; נולד ב-7 בנובמבר 1957), הידוע גם בשם הבמה ג'ליבין (Jellybean), הוא מוזיקאי, פזמונאי, די ג'יי, רמיקסר ומפיק מוזיקלי אמריקאים. הוא הפיק ויצר רמיקסים עבור אמנים כמו מדונה, ויטני יוסטון, מייקל ג'קסון והאחיות פוינטר. מאוחר יותר, הוא היה המפיק בפועל של רדיו סטודיו 54. בדצמבר 2016, מגזין בילבורד דירג אותו כאמן הדאנס ה-99 המצליח בכל הזמנים. שיריו "The Mexican",‏ "Sidewalk Talk" ו-"The Real Thing", דורגו במקום הראשון במצעד שירי הדאנס קלאב. אלבום האולפן השני שלו, Just Visiting This Planet, נמכר בלמעלה מ-100,000 עותקים בממלכה המאוחדת בלבד. בניטז נולד בדרום ברונקס (אנ') בניו יורק, בן להורים פוארטו ריקנים. לאחר שהוריו התגרשו, בניטז ואחותו הצעירה דבי גדלו אצל אמם, שעבדה במשרדי ההנהלה של רשת הסופרמרקטים של סלואן. בניטז גדל ואהב מוזיקה והיה צופה בדי ג'יים במועדונים מקומיים. בניטז שאל את נגן התקליטים של אחותו והתאמן על שני פטיפונים. אחותו, כינתה אותו "ג'ליבין" כיוון שראשי התיבות שלו הם ג'יי. בי. ומהביטוי "Know what I mean, Jellybean?". בניטז למד בתיכון דה ויט קלינטון ובתיכון ג'ון פ. קנדי, אך לא סיים את לימודיו. בשנת 1976, בניטז קיבל עבודה באחד מסופי השבוע כדי ג'יי במועדון בשם Charlie's in the Bronx. הוא שכנע את הבעלים לפתוח מועדון ריקודים ללא אלכוהול, וניסה לבצע את הופעת הבכורה שלו כדי ג'יי בפני קהל רב של אנשים. במרוצת השנים, עבד עם אמנים ולהקות כדוגמת: פול מקרטני, מייקל ג'קסון, בילי ג'ואל, דייוויד בואי, סטינג, Talking Heads, אלביס קוסטלו, פליטווד מק, האחיות פוינטר, זי זי טופ ומדונה (עבורה הפיק מספר להיטים כדוגמת: "Holiday"). בשנת 1983, היה לאחד מהמפיקים הראשיים של אלבום הבכורה של מדונה, Madonna, שנמכר בלמעלה מחמישה מיליון עותקים ברחבי העולם. עם זאת, לא השתתף בעבודות על אלבום האולפן הבא שלה, Like a Virgin. אתר האינטרנט הרשמי של ג'ון בניטז ג'ון בניטז, ברשת החברתית פייסבוק ג'ון בניטז, ברשת החברתית אקס (טוויטר) ג'ון בניטז, במסד הנתונים הקולנועיים IMDb (באנגלית) ג'ון בניטז, באתר אפל מיוזיק (באנגלית) ג'ון בניטז, באתר ספוטיפיי ג'ון בניטז, באתר AllMusic (באנגלית) ג'ון בניטז, באתר MusicBrainz (באנגלית) ג'ון בניטז, באתר דיזר ג'ון בניטז, באתר Discogs (באנגלית) ג'ון בניטז, באתר Songkick (באנגלית) Greatest of All Time Top Dance Club Artists, Billboard, ‏2016-12-01 (באנגלית אמריקאית) Jellybean - Chart history | Billboard, web.archive.org, ‏2015-08-24 Award, BPI (באנגלית) New York Media LLC, New York Magazine, New York Media, LLC, 1988-03-28. (באנגלית) Madonna – Holiday, נבדק ב-2022-12-24 Madonna's first four albums to be reissued on stunning crystal clear vinyl, web.archive.org, ‏2020-05-03 Madonna - Like A Virgin (באנגלית), נבדק ב-2022-12-24
לקוח (כלכלה)

במכירות, עסקים וכלכלה, לקוח (גם: רוכש, צרכן, קונה, קליינט) הוא אדם או ארגון שמקבלים שירותים או קונים מוצר של עסק, תמורת כסף או תמורה בעלת ערך אחר. להבדיל מקונה מזדמן, נהוג לייחס ללקוח מידה מסוימת של יחסים מתמשכים עם השירותים או המוצר עליהם הוא שילם. לכל עסק יש את הלקוחות שלו, עם מאפייניהם הייחודיים וצרכיהם השונים. במחלקות העסקיות בכלל ובמחלקות השיווק והמכירות בפרט, מפיקים את מירב המאמצים על מנת להבין את לקוחותיהם ואת הפילוח הרלוונטי למכירתם. שלושת סוגי הלקוחות האפשריים הם: אדם פרטי – הידוע כמודל עסקי B2C (Business to consumer). עסק או ארגון – הידוע כמודל עסקי B2B (Business to business). ממשלה וארגונים ממשלתיים – הידוע כמודל עסקי B2G (Business to government). כיוון שלקוחות הם מקור ההכנסה לכל עסק בר קימה, בעולם המערבי התפתחה גישה שנועדה לחזק את מעמד הלקוח, לעודד לקוחות חוזרים ולבנות "נאמנות" של לקוחות. הגישה אף הגיעה לקיצוניות בתחילת המאה ה-20 בה נטבע המשפט "הלקוח תמיד צודק". אך כיום הגישה הרווחת היא ש"ייתכן שהלקוח לא תמיד צודק". כלומר גישה השמה את הדגש על חווית הלקוח, מתחשבת במידה רבה בדעתו אך לא נותנת לדעתו כוח הכרעה מוחלט. התחשבות בחוויות לקוחותיו של עסק נתפסות כדבר שתמיד ישרת אותו. עם עידן הגלובליזציה, המידע והרשתות החברתיות נהוג לחשוב כי כיום יש ללקוחות יותר כוח והשפעה על עסקים מאי פעם. לכן עסקים כיום משתמשים בכלים סקרים ומדדים (כגון: מדד נאמנות לקוחות) על מנת להבין את שביעות הרצון של לקוחותיהם. נהוג להגדיר מיהו הלקוח ומיהו משתמש הקצה של המוצר, כיוון שהם אינם תמיד אותה הישות. הלקוח הוא האדם שקנה את המוצר. משתמש הקצה הוא האדם שמשתמש בפועל במוצר, ללא קשר לאם הוא זה שקנה אותו. דוגמאות למוצרים שבהם הלקוח ומשתמש הקצה אינם אותו האדם: הורים קונים צעצוע חדש לילדם בן ה-10. הילד הוא משתמש הקצה בצעצוע והלקוח הוא ההורים שרכשו את הצעצוע. מוסד אקדמי רכש טלסקופ למחלקת הפיזיקה. הסטודנטים ואנשי הסגל של המחלקה הם משתמשי הקצה של הטלסקופ והלקוח הוא המוסד האקדמי. לקוח, באתר מילון אבניאון מה זה B2G (עסק למוסדות ממשלתיים)?, באתר לסטארטאפ A Global View Of 'The Customer Is Always Right', Forbes End User: Definition, Examples, Vs. Customer, Investopedia
2023 בקולנוע

ערך מורחב – 2023 בערך זה מופיעה סקירה של שנת 2023 בקולנוע, הכוללת סיכומי אירועים בולטים, טבלת שוברי קופות לשנה זו בעולם ובארץ, אנשי קולנוע שנפטרו ופרסים. 6 בינואר - מייגן 13 בינואר - נחיתת חירום 20 בינואר - נעדרת 3 בפברואר - דפיקה בדלת 17 בפברואר - אנטמן והצרעה: קוונטומאניה 24 בפברואר - חומר דוב 3 במרץ - קריד 3 10 במרץ - צעקה 6 17 במרץ - שהאזאם! 2: זעם האלים 22 במרץ - ג'ון וויק 4 31 במרץ - מבוכים ודרקונים: כבוד בין גנבים 31 במרץ - תעלומת רצח 2 5 באפריל - האחים סופר מריו - הסרט 21 באפריל - להעיר את השד 27 באפריל - דאבל דייט (רובוטים) 5 במאי - שומרי הגלקסיה: חלק 3 25 במאי - בת הים הקטנה 2 ביוני - ספיידרמן: ברחבי ממדי העכביש 9 ביוני - רובוטריקים: עליית החיות 16 ביוני - אלמנטלי 23 ביוני - לא לוקחים קשה 7 ביולי - הרוע שבפנים: הדלת האדומה 21 ביולי - ברבי 21 ביולי - אופנהיימר 27 ביולי - נגעת נרצחת 25 באוגוסט - גולדה (סרט) 8 בספטמבר - הנזירה 2 29 בספטמבר - המסור X 6 באוקטובר - מגרש השדים: המאמינים 27 באוקטובר - חמישה לילות אצל פרדי 10 בנובמבר - המארוולס 17 בנובמבר - טרולים 3: הקול טוב 22 בנובמבר - המשאלה 8 בדצמבר - הילד והאנפה 15 בדצמבר - וונקה 15 בדצמבר - מרד התרנגולים: עלייתם של הנאגטס 22 בדצמבר - סיפור הברווזים להלן רשימת שוברי הקופות שיצאו ב-2023: 1. "ברבי" 670,000 כרטיסים 2. "ההילולה" 660,000 3. "האחים סופר מריו" 500,000 4. "מהיר ועצבני 10" 380,000 5. "אופנהיימר" 350,000 6. "אלמנטלי" 345,000 7. "בת הים הקטנה" 320,000 8. "ספיידרמן: מעבר למימד העכביש" 300,000 9. "שבע ברכות" 280,000 10. "טרולים 3" 280,000 16 בינואר – ג'ינה לולובריג'ידה, שחקנית איטלקייה 25 בינואר – סינדי ויליאמס, שחקנית אמריקאית 29 בינואר – אנני ורשינג, שחקנית אמריקאית 9 במרץ – חיים טופול, שחקן ישראלי 9 במרץ – רוברט בלייק, שחקן אמריקאי 25 באפריל – הארי בלפונטה, שחקן אמריקאי 17 במאי – דבורה קידר, שחקנית ישראלית 21 במאי – ריי סטיבנסון, שחקן בריטי 3 ביוני – אסתר גרינברג, שחקנית ישראלית 12 ביוני – טריט ויליאמס, שחקן אמריקאי 22 ביולי – טלילה לוי בן-זכאי, תסריטאית ישראלית 2 באוגוסט – פנינה גרי, שחקנית ישראלית 4 באוגוסט – זבולון מושיאשווילי, שחקן ישראלי 7 באוגוסט – ויליאם פרידקין, במאי אמריקאי 26 באוגוסט – בוב ברקר, מנחה טלוויזיה אמריקאי 25 בספטמבר – דייוויד מקאלום, שחקן ומוזיקאי סקוטי 27 בספטמבר – מייקל גמבון, שחקן קולנוע ותיאטרון בריטי יליד אירלנד 8 באוקטובר – ברט יאנג, שחקן קולנוע, צייר ומחבר אמריקאי 14 באוקטובר – פייפר לורי, שחקנית קולנוע יהודייה-אמריקאית. 15 באוקטובר – סוזאן סאמרס, שחקנית, סופרת, זמרת ואשת עסקים אמריקאית. 24 באוקטובר – ריצ'רד ראונדטרי, שחקן קולנוע, טלוויזיה וגיבור האקשן השחור הראשון 28 באוקטובר – מת'יו פרי, שחקן וקומיקאי קנדי-אמריקאי 8 בדצמבר – ראיין אוניל, שחקן קולנוע אמריקאי 10 בדצמבר – עדנה מזי"א, תסריטאית ישראלית 11 בדצמבר – אנדרה בראואר, שחקן אמריקאי 15 בדצמבר – שמעון ישראלי, שחקן ותסריטאי ישראלי 30 בדצמבר - טום וילקינסון,שחקן קולנוע, טלוויזיה ותיאטרון אנגלי שער הפרחים כולם מחכים רק לי ההילולה העיר הזאת מדיה וקבצים בנושא 2023 בקולנוע בוויקישיתוף 2023 Worldwide Box Office, באתר Box Office Mojo
אדוארד דובינסקי

אדוארד איסאקוביץ' דובינסקי' (ברוסית: Эдуа́рд Исаа́кович Дуби́нский); (6 באפריל 1935 - 11 במאי 1969) היה כדורגלן סובייטי-יהודי ששיחק בעמדת המגן בצסק"א מוסקבה ובנבחרת ברית המועצות. אדוארד דובינסקי נולד בעיר חרקוב במשפחה יהודית. בגיל 18 החל לשחק בקבוצת לוקומוטיב חרקוב. כעבור שנה עבר לקבוצת צסק"א קייב. בשנת 1957 קיבל הצעה לעבור לקבוצת צסק"א מוסקבה, מועדון צמרת של ליגת העל הסובייטית. דובינסקי היה חלק מההרכב הראשון של המועדון במשך 5 עונות. בשנת 1961 זומן דובינסקי לנבחרת ברית המועצות. הופעותו הראשונה במדי הנבחרת הייתה במשחק ידידות מול נבחרת ארגנטינה ב-24 ביוני 1961. דובינסקי היה בסגל הנבחרת הסובייטית במונדיאל 1962. במהלך המשחק הראשון בשלב הבתים מול נבחרת יוגוסלביה תוקל בפראות. התיקול גרם לשבר ברגלו ושם קץ להמשך השתתפותו בתחרות. דובינסקי החלים תקופה ארוכה מהפציעה הקשה. כעבור כשנה חזר לשחק, אך לא הצליח לשוב לכושר שהיה לו לפני הפציעה. בשנים 1963 -1964 הוא עוד המשיך לשחק הן בצסק"א מוסקבה והן בנבחרת ברית המועצות (היה בסגל הנבחרת ליורו 1964, אך לא שותף באף אחד מהמשחקים של הנבחרת בטורניר). בסוף 1964 עזב את צסק"א מוסקבה. הוא שיחק בקבוצת סק"א אודסה ומטאלורג ליפצק מהליגה השנייה בברית המועצות. בשנת 1968 פרש ממשחק פעיל. אדוארד דובינסקי חלה במחלת הסרטן, ממנה נפטר ב-11 במאי 1969. נטמן בבית העלמין וגנקובסקויה מקום שני ביורו 1964 אדוארד דובינסקי, באתר Transfermarkt אדוארד דובינסקי, באתר National Football Teams אדוארד דובינסקי, באתר FootballDatabase.eu
אולריך הראשון, רוזן וירטמברג

אולריך הראשון, רוזן וירטמברג (1226 – 25 בפברואר 1265), הידוע גם בשם אולריך המייסד, היה רוזן וירטמברג בערך משנת 1241 עד 1265. הקשר של אולריך לקודמיו אינו ודאי. ההיסטוריון הנסמרטין דקר האוף תייג את אולריך כבן של הרמן מווירטמברג ואירמנגרד מאולטן. הרמן, שמעט מאוד ידוע עליו, הוא כנראה בנו של הרטמן, רוזן וירטמברג. מאידך, יש הטוענים כי הוא היה בנו של לודוויג השלישי, רוזן וירטמברג. מאמינים שאולריך היה בן דודו של הרטמן השני, רוזן גרונינגן, ויש לו קשר אבהי עם אלברט הרביעי, רוזן דילינגן. הוא היה נשוי פעמיים. מנישואיו למכטהילד מבאדן, בתו של הרמן החמישי, מרקיז באדן-באדן, היו לו שתי בנות ובן, שירש אותו בתור אולריך השני. מנישואיו השניים עם אגנס משלזיה-ליגניץ נולד לו בן נוסף, אברהרד הראשון, ואולי בת נוספת. לויכוח בין הקיסר פרידריך השני לבין האפיפיורים גרגוריוס התשיעי ואינוקנטיוס הרביעי היו השפעות על התנאים בדוכסות שוואביה, שווירטמברג הייתה חלק ממנה. לאחר הנידוי של פרידריך על ידי מועצת ליון, אולריך הצטרף נגד המלך הנרי ראספ ווילם מהולנד נגד בנו של פרידריך קונרד הרביעי. בתמיכתו של אולריך הובס קונרד הרביעי. אולריך השתמש במצב, כדי לפתח את כוחו בתוך שוואביה. אולם לאחר מותו של קונרד הרביעי ב-1254, בנו קונרדין בן השנתיים הוכר כדוכס שוואביה. האפוטרופוס של קונרדין, לודוויג השני, דוכס בוואריה, סיפח לשוואביה את השטחים שאולריך השיג בהבסת קונרד הרביעי. אולריך נאלץ להתרכז בעמק נקאר האמצעי כבסיס לרוזנות וירטמברג. נישואיו למכטהילד מבאדן אפשרו לו להשיג שליטה על האזור של מרקיזות באדן. שטוטגרט, בירתה העתידית של וירטמברג, ניתנה לווירטמברג על ידי באדן כמתנת חתונה. עם מכטהילד מבאדן, בתו של הרמן החמישי, מרקיז באדן-באדן אגנס מוורטמברג מכטהילד מוירטמברג אולריך השני עם אגנס משלזיה-ליגניץ, בתו של בולסלב השני אברהרד הראשון אירמנגרד מוורטמברג מדיה וקבצים בנושא אולריך הראשון, רוזן וירטמברג בוויקישיתוף
אולריך השני, רוזן וירטמברג

אולריך השני, רוזן וירטמברג (בסביבות 1254 – 18 בספטמבר 1279) היה רוזן וירטמברג מ-1265 עד 1279. אולריך היה בנם של אולריך הראשון ומכטהילד מבאדן. הוא עלה לשלטון בשנת 1265, בגיל 11, ולכן, ככל הנראה, היה תחת הדרכתו של הרטמן השני, רוזן גרונינגן. הוא מוזכר לראשונה במסמכים בסביבות 1270. לא ידוע אם אולריך היה נשוי. אחיו למחצה אברהרד הראשון ירש אותו. גופתו נקברה בכנסיית ביוטלסבאך. בשנת 1316 או 1320 שרידיו הועברו ל- Stiftskirche בשטוטגרט. Lorenz, Sönke; Mertens, Dieter; Press, Volker (1997). Das Haus Württemberg: ein biographisches Lexikon (בגרמנית). Kohlhammer. ISBN 978-3-17-013605-2. Wise, Leonard F.; Hansen, Mark Hillary; Egan, E. W. (2005). Kings, Rulers, and Statesmen (באנגלית). Sterling Publishing Company, Inc. ISBN 978-1-4027-2592-0.
פאוור סטיישן

(באנגלית: Power Station at BerkleeNYC), הידוע בעבר בשם אולפני אווטאר (1996–2017) ופאוור סטיישן, הוא אולפן הקלטות במנהטן, ניו יורק סיטי, ארצות הברית. בניין האולפנים מכיל חמישה חללים בסך הכול: A,‏ B,‏ C,‏ G,‏ ו-E, וכן תיאטרון בלאק בוקס (אנ'). הבניין היה במקור תחנת כוח של Consolidated Edison (אנ'). ב-1977 הוא נבנה מחדש כאולפן הקלטות על ידי המפיק טוני בונג'ובי (אנ') ושותפו בוב וולטרס. המתחם שונה לאולפני אווטאר (תחת תאגיד הבידור אווטאר) במאי 1996. בשנת 2017, שם האולפנים שונה לפאוור סטיישן בתיאום מיוחד עם Berklee NYC. האולפנים נפתחו מחדש לשימוש בשנת 2020 לאחר שיפוץ מלא, תוך שמירה על חללי האולפנים המקוריים. במרוצת השנים, הקליטו מאות להקות ואמנים אלבומים ושירים באולפנים, ביניהם: וולטר בקר, הקינקס, בוב דילן, ארקטיק מאנקיז, אירוסמית', בלטימורה, Counting Crows, הקלאש, קינגס אוף ליאון, מארק אנתוני, The B-52's, טוני בנט, מייקל ברקר, Devo, אריק קלפטון, בון ג'ובי, דייר סטרייטס, דוראן דוראן, Dream Theater, ברוס ספרינגסטין, ג'ון לנון, בילי ג'ואל, סרז' גינסבורג, הסטרוקס, בריאן אדמס, ברנדט פיטרס, פט מתיני, קית' ג'ארט, ניל יאנג, ג'אקו פסטוריוס, הארי קוניק ג'וניור, איגי פופ, מדונה, Journey, מיוז, ג'ורג' מייקל, בטי קרטר, סם 41, ג'ון מאייר, מובי, ונסה ויליאמס, בלונדי, פורקיופיין טרי, ג'ואן ג'ט, דייוויד בואי, לאסט שאדו פאפטס, גאנג סטאר, סטיבי ריי וון, Weather Report, ג'ון באטיסט, ומפייר ויקנד, ליידי גאגא, קארלי סימון ורוקסי מיוזיק. מדיה וקבצים בנושא פאוור סטיישן בוויקישיתוף אתר האינטרנט הרשמי של פאוור סטיישן Power Station at BerkleeNYC, Power Station at BerkleeNYC (באנגלית אמריקאית)
לודוויג השלישי, רוזן וירטמברג

לודוויג השלישי, רוזן וירטמברג (1166–1241) היה רוזן וירטמברג. כנראה היה נשוי לבתו של הרוזן אדלברט השלישי פון דילנבורג, ששמה אינו ידוע. לודוויג השלישי והרטמן היו ידועים שניהם כ'רוזן וירטמברג' במסמכים של המלך אוטו הרביעי בארמונות הריין, השוואבי והפרנקוני שלו בו-זמנית, כך שנראה שהם ניהלו יחד את הרוזנות, כשהאחד נשאר בבית והשני מלווה את הקיסר במסעותיו בגרמניה ובאיטליה. ב-1194 השתתף לודוויג בכיבוש סיציליה על ידי הקיסר היינריך השישי והרטמן ליווה את אוטו הרביעי להכתרתו ברומא ב-4 באוקטובר 1209.
לודוויג השני, רוזן וירטמברג

לודוויג השני, רוזן וירטמברג (בערך 1137–1181) היה רוזן וירטמברג בשנים 1158 עד 1181. הוא היה נשוי לוויליבירג (1142–1179), בתו של הרטמן השלישי, רוזן קירכברג ונולדו להם שני בנים: הרטמן, רוזן וירטמברג לודוויג השלישי, רוזן וירטמברג Das Haus Württemberg : ein biographisches Lexikon. Sönke Lorenz, Dieter Mertens, Volker Press. Stuttgart: Kohlhammer. 1997. ISBN 3-17-013605-4. OCLC 40120859.{{cite book}}: תחזוקה - ציטוט: others (link) Rietschel, Siegfried (1909-08-01). "Wirtembergisches Urkundenbuch. Herausgegeben von dem Königlichen Staatsarchiv in Stuttgart. Zehnter Band". Zeitschrift der Savigny-Stiftung für Rechtsgeschichte. Germanistische Abteilung. 30 (1): 403–404. doi:10.7767/zrgga.1909.30.1.403. ISSN 2304-4861. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הרטמן, רוזן וירטמברג

הרטמן הראשון, רוזן וירטמברג (בגרמנית: Hartmann I.;‏ 1160–1240) היה רוזן וירטמברג. הרטמן הראשון ואחיו לודוויג השלישי קראו לעצמם באותה תקופה "רוזן וירטמברג", ולכן ההנחה היא שהם ניהלו את הרוזנות ביחד. שניהם היו בניו של הרוזן לודוויג השני. הרטמן ליווה את אוטו הרביעי לרומא לצורך הכתרתו לקיסר האימפריה הרומית הקדושה ושימש שוב ושוב כעד במסמכים שפרסם הקיסר באיטליה. לאחר בחירתו של פרידריך השני משוואביה למלך ולקיסר, הרטמן ואחיו העבירו את תמיכתם לפרידריך ולאחר מכן תמכו ביורשו היינריך השביעי. בסביבות שנת 1200 נשא הרטמן לאישה את היורשת למחוז ורינגן שבשוואביה העליונה, ובכך רכש אדמות כולל אלטסהאוזן, בורג אלט-ורינגן ומחוז מזרח אפגאג.